Άγιος Στέφανος Αιτωλοακαρνανίας

Για οικισμούς με το ίδιο όνομα δείτε το λήμμα: Άγιος Στέφανος

Ο Άγιος Στέφανος είναι χωριό του Δήμου Ξηρομέρου στην Αιτωλοακαρνανία. Σύμφωνα με τα στοιχεία της απογραφής του 2011, ο πληθυσμός του ανέρχεται στους 112 μόνιμους κατοίκους«ΦΕΚ αποτελεσμάτων ΜΟΝΙΜΟΥ πληθυσμού Απογραφής 2011», σελ. 10725 (σελ. 251 του pdf)Μελέτη μορφολογικών κανόνων δόμησης και Αρχιτεκτονικής, στις περιοχές εντός και εκτός οικισμών μέχρι 2.000 κατοίκων, της Περιφερειακής ενότητας Αιτωλίας και Ακαρνανίας της Περιφέρειας Δυτικής Ελλάδας, Υ.Π.Α.Π.ΕΝ., Μάιος 2015, σελ. 37..

Γεωγραφία - Ιστορία
Ο Άγιος Στέφανος βρίσκεται ανάμεσα στις λίμνες Αμβρακία και Οζερός. Το χωριό είναι κτισμένο σε υψόμετρο 30 μέτρων, επάνω στην Ε.Ο. Αγρινίου - Άρτας σε απόσταση 24,5 χλμ. ΒΔ. από το Αγρίνιο και 18 χλμ. Ν. - ΝΑ. από την Αμφιλοχία. Σημαντικότερο αξιοθέατο θεωρείται ο βυζαντινός ναός του Αγίου Στεφάνου, που βρίσκεται προς τα ανατολικά του χωριού σε ύψωμα της περιοχής και για τον οποίο δεν προσδιορίζεται η χρονολογία κτίσης του. Είναι εγκαταλελειμμένος από την εποχή της τουρκοκρατίας και αναστηλώθηκε το 1997-1998.

Σύμφωνα με το σχέδιο Καλλικράτης, ο Άγιος Στέφανος μαζί με τον Παππαδάτο και το Ρίβιο αποτελούν την τοπική κοινότητα Παππαδάτου που ανήκει στην δημοτική ενότητα Φυτειών του Δήμου Ξηρομέρου. Ως οικισμός αναγνωρίστηκε επίσημα το 1981 και προσαρτήθηκε στη τότε κοινότητα Παπαδάτου της επαρχίας Βονίτσης και ΞηρομέρουΜιχαήλ Σταματελάτος, Φωτεινή Βάμβα - Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 33..

 Απογραφές πληθυσμού 
Απογραφή1981199120012011Πληθυσμός93118123112

 Εξωτερικοί σύνδεσμοι 
Ο Άγιος Στέφανος Ριβίου

 Παραπομπές 

Κατηγορία:Δήμος Ξηρομέρου
Κατηγορία:Χωριά της περιφερειακής ενότητας Αιτωλοακαρνανίας